Mosul Muklum Hpe Bai Gasat Zing La Lu Sai Iraq Asuya Hpe IS Muslim Version 2.0 Bai N-paw Pru Na Matu Amerikan Asuya Tsun Sadi Jaw
Iraq Mungdan Hkringmang Daju Hider Al- Albadi gaw July (10) ya shani Iraq Mungdan na IS ni a ginjaw Mosul muklum hpe tsep kawp gasat zing la lu sai lam July (10) ya shani hta ndau da sai re, Iraq hpyendap Sunny hte Shi-ah pawmhpawm hpyen hpung ni, Kurd amyu laknak lang n-gun yawng marai (100,000) mi daram pawnghpaw nna shata (9) htim gasat ai hpang zing la lu ai re.
Iraq Mungdan kaw daju ai Amerikan hpyendap lahta tsang salang General Stephen Townsend tsun sadi jaw da ai hta Iraq Mungdan dingdung daw na Mosul Muklum hpe IS ni kaw nna bai gasat zingla lu ai gaw labau shang awng padang lu ai mabyin langai re raitim IS hte gasat ra ai majan gaw n ngut kre shi ai hpe dum ra ai, Sunny amyu kaji ni IS ni hte bai pawnghpawm nna IS version 2.0 nbyin mat na matu Iraq Asuya kawn lawan ai hku gahkyin gumdin lam galaw ra ai nga nna tsun ai.
IS ni gaw Mosul muklum hpe tat sum kau ai raitim bra ayai mat ai IS hpyen hpung ni gaw n-gun bai gahkyin nna Mosul Muklum dingda daw hte Deng (40) jan tsan ai Imam Gabi mare hpe bai htim gasat nga ai hta ya aten mare a tsa htam shadang (75) hpe zing la lu sai lam ginra shi sawk ni tang madun da ma ai re.
Amerikan Gumsan Magam Donald Trump gaw Iraq Asuya kaw nna Mosul muklum hpe bai gasat zing la lu ai majaw kabu lawm ai lam tsun ai hte IS ni a aten gaw ma mat wa sai lam tsun ai re, UN Shinggyim ahkaw ahkang Lithkam Seyid Al Hussein kaw nna majan ladaw laman shinggyim ahkaw ahkang tawt lai ai masha ni hpe akyak la ya na hte majan tsinyam hkrum ai masha ni hpe garum ningtum lawan ai hku jaw ya na matu Iraq Asuya hpe hpyi shawn da ai re, Mosul majan a majaw Mung shawa (900,000) daram hprawg yen ra mat ai lam chye lu ai.
kac_Latn kac_Latn kac_Latn kac_Latn kac_Latn